อมตะดิ่ง73% กำไร318ล.เล็งงดปันผล
&nbsp;
20 ส.ค. 2554

โพสต์ทูเดย์ — อมตะฯ ปาดเหงื่อ จบปี 2552 กำไรแค่ 318 ล้าน วูบไป 73% ขนาดได้กำไรพิเศษลูกมาช่วยแล้ว มี.ค.ลุ้นบอร์ดปันผลไตรมาส 4
บริษัท อมตะ คอร์ปอเรชัน (AMATA) เปิดเผยถึงผลการดำเนินงานปี 2552 ว่า มีกำไรสุทธิ 318.52 ล้านบาท คิดเป็นกำไรหุ้นละ 0.30 บาท ลดลง เทียบกับปี 2551 กำไรสุทธิ 1,192.29 ล้านบาท หรือ 1.12 บาทต่อหุ้น
ทั้งนี้ บริษัทสามารถทำกำไรสุทธิในไตรมาส 4 ได้จำนวน 134.99 ล้านบาท นับว่าใกล้เคียงกับไตรมาส 3 ทำได้จำนวน 140.27 ล้านบาท หรือ 0.13 บาทต่อหุ้น 
นายจักก์ชัย พานิชพัฒน์ กรรมการ AMATA ชี้แจงว่ากำไรสุทธิปี 2552 ที่ลดลงจำนวน 873.78 ล้านบาท หรือเท่ากับ 73.28% จากปี 2551 เพราะธุรกิจหลักคือการขายที่ดินยังได้รับผลกระทบจากภาวะเศรษฐกิจโลกในขณะนี้ ทำให้รายได้จากการขายที่ดินลดลง 1,784.96 ล้านบาท หรือ 61.68% จากปี 2551
ดังนั้น ถึงแม้ว่าบริษัทจะมีส่วนเพิ่มผลต่างจากรายการพิเศษของบริษัทย่อยในต่างประเทศจำนวน 119.43 ล้านบาท จากการกลับรายการภาษีเงินได้นิติบุคคล จำนวน 225.72 ล้านบาท หักต้นทุนส่วนเพิ่มของงานขายอสังหาริมทรัพย์ จำนวน 106.29 ล้านบาทก็ตาม
ทั้งนี้ คณะกรรมการบริษัทจะมีการประชุมในเดือนมี.ค.นี้ ว่าจะจ่ายเงินปันผลของผลการดำเนินงานงวดเดือนต.ค.ธ.ค. หรือไตรมาสสุดท้ายของปี 2552 เพิ่มเติมหรือไม่ หลังบริษัทมีการจ่ายปันผลระหว่างกาลงวดเดือนม.ค.ก.ย. 2552 ไปแล้วหุ้นละ 0.10 บาท เมื่อวันที่ 28 ม.ค. 2553
สำหรับในปี 2552 บริษัท อมตะฯ นอกจากได้รับผลกระทบจากภาวะเศรษฐกิจโลกแล้ว ลูกค้ายังเลื่อนการเซ็นสัญญาซื้อที่ดิน เพราะปัญหาการเมือง และโครงการมาบตาพุดต้องหยุดลงทุนลง
ด้านราคาหุ้น AMATA ปิดที่ 7.15 บาท เท่ากับวันก่อน